JayJayThrowThrow/commonwealth-wiki-mix huggingface dataset:
Sagu

Sago adalah sejenis kanji yang dihasilkan dari teras berkabus, pelbagai batang sawit tropika, terutamanya pokok Rumbia. Pokok sagu juga merupakan sumber makanan ruji bagi kaum peribumi di Sabah dan Sarawak, antaranya suku kaum Bisaya, dan Melanau, dan juga bagi penduduk tanah rendah New Guinea dan Maluku, di mana ia dipanggil saksak, rabia dan sagu. Bekalan sagu terbesar berasal dari Asia Tenggara, terutamanya Indonesia dan Malaysia. Jumlah sagu yang besar dihantar ke Eropah dan Amerika Utara untuk tujuan memasak. Secara tradisional dimasak dan dimakan dalam pelbagai bentuk, seperti digulung berbentuk bebola, dicampur dengan air mendidih untuk membentuk pasta seperti gam ( papeda ), atau sebagai lempeng. Sago sering dihasilkan secara dagangan dalam bentuk "mutiara" (agregat kanji bulat kecil, sebahagiannya bergel melalui pemanasan). Mutiara sago boleh direbus dengan air atau susu dan gula untuk membuat puding sagu manis. Mutiara Sago adalah serupa dengan penampilan kanji-kanji mutiara sumber lain, contohnya kanji ubi kayu dan kanji kentang, dan ia boleh digunakan saling berganti dalam beberapa hidangan.

Nama sago juga kadang kala digunakan untuk kanji yang dihasilkan dari sumber lain, terutama sagu cycad, Cycas revoluta. Sagu cycad juga biasa dikenali (mengelirukan) sebagai sagu sawit, walaupun ini merupakan salah faham kerana cycads bukan palma. Menghasilkan kanji yang boleh dimakan dari sagu cycad memerlukan penjagaan khas kerana sifat cycads yang beracun. Sagu Cycad digunakan untuk tujuan yang sama seperti sagu sawit.

Pokok sagu mempunyai banyak pelepah berbentuk pinnate 6-8 meter panjang yang mula-mula tegak kemudian perlahan-lahan melengkung ke bawah.

Pokok sagu mengeluarkan jambak bunga yang menghasilkan banyak bunga jenis dwiseks dan kemudian akan mengeluarkan biji-biji sagu. Bunga adalah jenis ‘protandrous’ di mana bunga jantan akan menjadi matang dahulu daripada bunga betina. Ini bagi memastikan pendebungaan kacuk (cross pollination) akan berlaku. Musim berbunga akan mengambil masa dua tahun di mana selepas ini pokok rumbia akan mati.


Sejarah

Catatan Zhu Fan Zhi hasil tulisan Zhao Rukuo (Chau Ju Kua) merupakan koleksi deskripsi negeri-negeri dan pelbagai produk perdagangan dari luar China. Ianya merupakan sumber rujukan ke atas penduduk, kebudayaan dan secara khusus komoditi-komoditi yang diperdagang di Asia Tenggara dan lautan Hindi semasa dinasti Song yang siap dibukukan sekitar tahun 1255. Merujuk kepada kerajaan Brunei pada abad ke-12, beliau menyatakan sagu sebagai salah satu makanan ruji masyarakat tempatan.


"The country produces no wheat, but hemp and rice, and they use sha-hu for grain.."
Galeri


Fail:YosriEmpingSagu.jpg|Gambar emping yang diperbuat daripada sagu.
Fail:YosriSaguKecil.jpg|Sagu butir kecil yang dijual kering di pasar.
Fail:YosriSaguBesarKering.jpg|Sagu butir kecil yang dijual kering di pasar.
Fail:YosriSaguBasah.jpg|Sagu butir besar yang dijual basah di pasar.

Rujukan
Pautan luar

* http://www.sabah.gov.my/tani/bm/crop_sagu.ht
* Dongeng mengenai sagu.


Kategori:Makanan ruji
Hutan

thumb|right|300px|Hutan pokok Bic di Slovenia
thumb|300px|Hutan pokok Pain

Hutan merujuk kepada kawasan yang ditumbuhi pokok secara meliar dan bercampur-campur. Hutan berbeza dengan ladang yang pipinya ditanam oleh manusia dan pada kebiasaannya dipenuhi hanya satu atau dua spesies pokok sahaja. Hutan juga dikelaskan mengikut perubahan ciri-ciri ketinggian dari aras laut, gabungan flora, habitat, iklim, tanah dan biotik. Pengelasan yang ditetapkan adalah seperti berikut:
# Hutan Paya Laut;
# Hutan Paya Gambut;
# Hutan Dipterokarp Pamah;
# Hutan Dipterokarp Bukit;
# Hutan Dipterokarp Atas;
# Hutan Montane
# Hutan Ericaceous
Lihat juga

* Pokok
* Tumbuhan
*
Pautan luar

* http://www.forestry.gov.my



Kategori:Pokok
Kategori:Ekosistem
Hutan paya laut

, Malaysia.]]

Hutan Paya Laut merujuk kepada kawasan hutan yang terdapat di persisiran laut yang berlumpur bercampur pasir laut yang mengalami air pasang dan surut. Spesies utama Hutan Paya Laut ialah bakau.

Kawasan hutan paya laut telah dikenal pasti sebagai kawasan yang paling produktif dari segi penghasilan dan pembiakan sumber-sumber laut. Ini disebabkan kawasan paya laut atau hutan paya bakau merupakan kawasan yang menjadi tempat tumpuan anak-anak ikan berlindung diri dari ikan pemangsa lain. Kawasan paya laut atau paya bakau juga merupakan kawasan yang kaya dengan makanan yang gugur dari pokok-pokok sekitar dan menjadi habitat seperti ketam yang menjadi makanan istimewa dan sumber pendapatan kepada penduduk tempatan.

Selain itu, ia juga menjadi kawasan penternakan ikan atau udang di dalam sangkar yang penting. Akar dari pokok-pokok bakau mengheningkan air yang berkelodak, menjadikan air di kawasan itu jernih. Bagaimanapun, terdapat pendapat yang menyatakan aktiviti penternakan ikan dan udang telah mencemar kawasan sekeliling.

Selain itu kawasan paya bakau juga sering diancam oleh aktiviti pembalakan kayu bakau. Kayu bakau yang tahan lama dan mampu terendam dalam air sering digunakan dalam pembinaan seperti tiang jeti. Selain itu, kayu bakau juga amat sesuai untuk dibakar untuk menghasilkan arang.


Kategori:Bentuk muka bumi
Kategori:Hutan
Hutan paya gambut

Hutan paya gambut merujuk kepada kawasan hutan tropika dan subtropika yang terdapat di belakang hutan paya laut menghala ke darat di mana terdapat tanah lembap khusus berisi gambut dan airnya yang kurang masin. Spesies utama yang terdapat di kawasan ini ialah pokok meranti. Kawasan-kawasan hutan ini yang luas telah dibalak pada kadar yang tinggi.

Pada sepanjang dekad yang lalu, kerajaan Indonesia telah menyalir sebilangan hutan paya gambut di pulau Borneo untuk dijadikan tanah pertanian. Tahun-tahun kering pada 1997-8 and 2002-3 mengakibatkan kebakaran-kebakaran yang besar di dalam hutan-hutan paya gambut. Sebuah kajian yang dilaksanakan oleh Agensi Angkasa Lepas Eropah mendapati bahawa hutan-hutan paya gambut merupakan suatu simpanan karbon yang penting untuk planet ini, dan kebakaran-kebakaran pada 1997-8 telah membebaskan sehingga 2.5 bilion tan karbon, dengan kebakaran-kebakaran pada 2002-3 membebaskan lagi antara 200 juta hingga 1 bilion tan karbon ke dalam atmosfera.
Kawasan ekologi hutan paya gambut

*Hutan-hutan paya gambut Borneo (Brunei, Indonesia, Malaysia)
*Hutan-hutan paya gambut Semenanjung Malaysia (Malaysia, Thailand)
*Hutan-hutan paya gambut Sumatera (Indonesia)
*Hutan-hutan paya gambut Tembusan Tonle-Mekong (Kemboja, Vietnam)
Pautan luar

* Envisat focuses on carbon-rich peat swamp forest fires (European Space Agency)


Kategori:Bentuk muka bumi
Kategori:Hutan
Hutan dipterokarpa pamah

thumb|Hutan Simpan Hulu Terengganu (Tambahan) di [[Daerah Hulu Terengganu, Terengganu.]]
Hutan dipterokarpa pamah, hutan dipterokarpa tanah pamah atau hutan dipterokarpa tanah rendah ialah kawasan hutan yang selalu dijumpai dengan berketinggian 0 hingga 300 meter dari aras laut dan dijumpai dengan yang terdiri daripada tanah pamah, tanah beralun dan kaki bukit. Kawasan hutan ini mempunyai pelbagai spesies kayu balak komersial yang penting bagi negara Malaysia. Contoh kawasan yang terdapat hutan dipterokarpa pamah ialah Hutan Simpan Kechau, Hutan Simpan Rompin, Hutan Simpan Hulu Terengganu (Tambahan), Hutan Simpan Segari Melintang dan Hutan Simpan Balah.
Kepelbagaian biologi
Flora

thumb|Pokok Kapur|Pokok kapur (dryobalanops aromatica), salah satu pokok bawah keluarga Dipterokarpa yang boleh dijumpai di kawasan hutan ini.
Hutan dipterokarpa pamah mempunyai pelbagai tumbuhan terutamanya dari keluarga Dipterocarpaceae seperti genus kapur, keruing, meranti dan merawan manakala yang bukan dari keluarga Dipterocarpaceae ialah nyatuh, kembang semangkok, merbau, pokok renek, pepanjat serta dari pelbagai keluarga tumbuhan lain. Ada juga beberapa spesies yang akarnya jangkang dan batang belimbing di dalam kawasan hutan ini. Komposisi tumbuh-tumbuhan hutan ini terdiri daripada pokok palma, paku-pakis, pepanjat, tumbuhan menjalar, anggerik dan sebagainya.

Lapisan atas hutan ini mempunyai pokok-pokok yang tingginya mencapai lebih kurang 30 hingga 46 meter malahan ada yang mencapai 60 meter tetapi ia ditemui secara terputus-putus akibat pokok tersebut tidak hidup setempat. Lapisan tengah pula mempunyai pokok hadirnya ketinggian 21 hingga 30 meter dari pemukaan tanah dan membentuk silara yang disambung kecuali silara pokok di bawah lapisan atas yang tidak bersambungan. Lapisan bawah yang merupakan di kawasan lantai hutan terdapat anak-anak pokok spesies daripada keluarga Annonaceae dan Euphorbiaceae.

Hutan dipterokarpa pamah juga merupakan salah satu habitat bagi taburan pokok Rafflesia.
Fauna

Di kawasan hutan dipterokarpa pamah, terdapat pelbagai hidupan liar yang hidup malahan sebagai habitatnya contohnya mamalia ialah harimau malaya, gajah asia, tenuk, rusa, beruang matahari, babi hutan dan pelbagai spesies mamalia. Serangga, amfibia, burung dan reptilia juga ialah hidupan yang hidup di kawasan hutan ini serta ia habitat asalnya contohnya anai-anai, lipan, katak, enggang papan, biawak dan pelbagai lagi.
Rujukan

Kategori:Bentuk muka bumi
Kategori:Hutan
Hutan dipterokarpa bukit

thumb|Air terjun Sungai Cemerung setinggi 305 meter yang terletak di Hutan Lipur Chemerung dalam [[Hutan Simpan Pasir Raja, Dungun, Terengganu.]]

Hutan dipterokarpa bukit ialah kawasan hutan yang berketinggian antara 300 hingga 750 meter dari aras laut dan terdapat di kawasan banjaran-banjaran pedalaman. Kawasan hutan dipterokarpa bukit mempunyai pelbagai spesies tumbuhan terutamanya daripada keluarga Dipterocarpaceae seperti keruing pipit, meranti bukit dan cengal manakala bagi bukan keluarga dipterokarpa ialah kelumpang, mendong dan keranji. Spesies tumbuhan yang tumbuh di hutan dipterokarpa tanah pamah juga boleh dijumpai di kawasan hutan ini tetapi dalam jumlah sedikit. Rafflesia juga mampu hidup di kawasan hutan dipterokarpa bukit sebagai habitatnya. Tumbuh-tumbuhan yang tumbuh di kawasan ini dipengaruhi oleh matahari, angin dan elemen lain.

Kelainan tumbuh-tumbuhan ini terjadi di sekitar kawasan permatang, lereng bukit dan lembah kerana hutan dipterokarpa bukit ialah hutan pengaruh iklim akibat pembentuk zon dengan melalui hutan dipterokarpa pamah. Pokok-pokok besar di kawasan hutan ini adalah lebih kecil dan rendah dengan tumbuhan tutup bumi yang sangat kurang. Di kawasan permatang bukit, terdapat banyak pokok bertam manakala di lereng-lereng bukit yang lebih curam terdapat pokok bayas serta tumbuhan permukaan lantai hutan jenis lain. Contoh kawasan hutan dipterokarpa bukit ialah Taman Negara, Taman Negeri Endau-Rompin, Hutan Simpan Tersang, Hutan Simpan Amanjaya dan Hutan Simpan Chabang Tongkat.
Rujukan

Kategori:Bentuk muka bumi
Kategori:Hutan
Hutan dipterokarpa atas

thumb|Gunung Belumut di Hutan Lipur Gunung Belumut dalam [[Hutan Simpan Kluang, Johor.]]
Hutan dipterokarpa atas atau hutan dipterokarpa bukit atas ialah kawasan hutan yang terdapat pada ketinggian 750 hingga 1200 meter dari aras laut dan berada di kawasan bukit-bukit tinggi selebihnya di kawasan peranginan contohnya Bukit Fraser. Kawasan hutan dipterokarpa atas ditumbuhi juga oleh sesetengah keluarga Dipterocarpaceae malahan beberapa spesies tumbuhan yang boleh tumbuh di kawasan gunung boleh dijumpai dan tidak dijumpai lebih bawah dari ketinggiannya, contohnya dalam ketinggian 560 meter dari aras laut spesies meranti seraya semakin kurang. Contoh spesies dipterocarpaceae yang boleh dijumpai di kawasan hutan ini ialah meranti bukit, keruing gunung dan meranti sarang punai bukit manakala yang bukan dari keluarga dipterocarpaceae ialah bintangor, damar minyak dan geronggang. Rafflesia juga mampu hidup di kawasan hutan dipterokarpa atas sebagai habitat tumbuhan tersebut.

Contoh kawasan hutan dipterokarpa atas ialah Hutan Simpan Batu Talam, Hutan Simpan Tranum, Hutan Simpan Tekai Tembeling, Hutan Simpan Kluang dan Taman Negeri Selangor.
Rujukan

Kategori:Bentuk muka bumi
Kategori:Hutan
Hutan gunung

thumb|Gunung Berinchang|Gunung Brinchang yang terletak di dalam Taman Eko-Rimba Mossy Forest dalam [[Hutan Simpan Batu Gangan, Tanah Tinggi Cameron di Pahang.]]
Hutan montane, hutan oak gunung atau hutan gunung rendah merujuk kepada kawasan hutan pergunungan rendah yang terdapat pada ketinggian 1,200 sehingga 1,500 meter dari paras laut yang kebanyakan spesiesnya bersaiz sederhana seperti mempening, berangan, damar minyak dan podocarpus. Spesies pokok ini mempunyai buah yang berbiji tunggal dan ia disebarkan oleh hidupan liar seperti monyet dan tikus serta buahnya seolah-olah menyerupai buah oak di negara beriklim sederhana. Maka kawasan tumbuhan ini dikenali sebagai hutan montane atau hutan oak gunung dengan diselubungi kabus dan lembap. Kejadian hutan ini berubah-ubah mengikut kawasan setempat. Rafflesia juga mampu hidup di kawasan hutan montane dan ia juga habitatnya. Lapisan renjong bagi pokok tidak terdapat di kawasan hutan ini. Burung-burung seperti helang dan enggang juga boleh dilihat di sekitar kawasan ini.

Perkataan "montane" pada dirinya merupakan istilah biogeografi yang merujuk kepada kawasan tanah tinggi yang terletak di bawah garisan pokok. Kawasan montane umumnya mempunyai suhu yang lebih dingin dan seringnya hujan yang lebih lebat, berbanding dengan kawasan tanah pamah yang berhampiran. Kawasan itu juga merupakan tempat kediaman untuk komuniti tumbuhan dan haiwan yang tersendiri. Kawasan di atas garisan pokok dikenali sebagai kawasan iklim alp.

Contoh kawasan yang berhutan montane di Malaysia ialah Gunung Brinchang yang terletak di Hutan Simpan Batu Gangan, Gunung Serudum di Hutan Simpan Berkelah serta kawasan Banjaran Bintang di Kedah dan Perak.
Galeri


Fail:A deciduous beech forest in Slovenia.jpg|Hutan (pokok bic berdaun lebar) daun luruh di Slovenia.
Fail:Forest on San Juan Island.jpg|Hutan di Pulau San Juan, Washington.
Fail:Maple,OakForest.jpg|Hutan pokok Mapel dan pokok Oak (berdaun lebar) daun luruh di Wisconsin semasa musim sejuk.
Fail:Forest Osaka Japan.jpg|Hutan di Osaka, Jepun.
Fail:Conifer forest edit.jpg|Hutan pokok konifer di Banjaran Sierra Nevada, California Utara.

Lihat juga

* Hutan Montane atas
* Hutan Montane bawah
Rujukan
Pautan luar

* http://www.worldwildlife.org/wildworld/profiles/terrestrial/im/im0144_full.html


Kategori:Bentuk muka bumi
Kategori:Hutan
Hutan Ericaceous

thumb|Kawasan sekitar Gunung Irau di Taman Eko-Rimba Mossy Forest dalam [[Hutan Simpan Batu Gangan, Daerah Cameron Highlands, Pahang.]]
Hutan ericaceous, hutan gunung atau hutan gunung atas merujuk pada kawasan hutan pergunungan tinggi atau berlumut yang terdapat pada ketinggian melebihi 1,500 meter dari paras laut yang mengandungi spesies pokok bersaiz kecil, bengkok dan rendah dengan berketinggian 9 meter seperti pokok kelat, periuk kera, dan berbagai-bagai jenis belukar, buluh, resam, paku-pakis dan lumut. Hutan ericaceous ini juga dikenali sebagai "cloud forest" atau hutan berawan kerana kedudukannya yang tinggi. Hutan ini dipenuhi dengan keluarga Ericaceae contohnya Rhododendron dan Vaccinium. Hutan ericaceous hanya terdiri satu lapisan sahaja. Rafflesia mampu hidup di kawasan ini dan had ketinggian tumbuhnya ialah setinggi 1600 meter sahaja serta ia dijadikan habitatnya.

Suhu di kawasan ini menjadi rendah dan presipitasi serta kelembapannya bertambah tinggi terlebih lagi di kawasan puncak gunung. Contoh kawasan hutan ericaceous di Malaysia ialah Gunung Irau di Hutan Simpan Batu Gangan, Gunung Tahan di Taman Negara, Gunung Benom di Rizab Hidupan Liar Tengku Hassanal atau Hutan Simpan Gunung Benom dan Gunung Korbu di Hutan Simpan Korbu.
Rujukan

Kategori:Bentuk muka bumi
Kategori:Hutan
Lagu Bendera Kebangsaan (Republik China)

(di sini, bendera diturunkan oleh ROCN).]]


Lagu Bendera Kebangsaan Republik China (中華民國國旗歌; Zhōnghuá Míngúo Gúoqígē) adalah lagu yang dimainkan sewaktu penaikan dan penurunan bendera Republik China. Lagu ini menggantikan lagu kebangsaan Republik China di pertandingan sukan antarabangsa seperti Olimpik disebabkan tekanan dari Republik Rakyat China yang menganggap negara itu sebagai sebahagian darinya. Di arena antarabangsa, ia dikenali sebagai "Lagu Kebangsaan Taipei China". Lagu ini lebih popular dari lagu kebangsaan Republik China, "San Min Chu-i", kerana liriknya tidak bersifat partisan, iaitu menyebelahi mana-mana ideologi politik. Lagu "San Min Chu-i" pada asalnya adalah lagu parti politik, Kuomintang, pengasas negara tersebut.

Lirik "Lagu Bendera Kebangsaan" dicipta oleh Tai Ch'uan-hsien (yang juga menulis lirik untuk "San Min Chu-i") dalam cara Cina Klasik. Muzik digubah oleh Huang Tzu (黃自, Huáng Zì).
Lirik dalam bahasa Cina

: 山川壯麗 ， 物產豐隆 ，
: 炎黃世冑 ， 東亞稱雄；
: 毋自暴自棄 ， 毋故步自封 ，
: 光我民族 ， 促進大同。
: 創業維艱 ， 緬懷諸先烈 ，
: 守成不易 ， 莫徒務近功。
: 同心同德 ， 貫徹始終 ，青天白日滿地紅；
: 同心同德 ， 貫徹始終 ，青天白日滿地紅！
Hanyu Pinyin

: shān chūan zhùang lì, wù chăn fēng lóng,
: yán húang shì zhòu, dōng yà chén xíong.
: wú zì bào zì qì, wú gù bù zì fēng,
: gūang wŏ mín zú, cù jìn dà tóng.
: chùang yè wéi jīan, mĭan húai zhū xīan lìe,
: shŏu chéng bù yì, mò tú wù jìn gōng.
: tóng xīn tóng dé, gùan chè shĭ zhōng, qīng tīan bái rì măn dì hóng;
: tóng xīn tóng dé, gùan chè shĭ zhōng, qīng tīan bái rì măn dì hóng!
Terjemahan

: Gunung dan sungai yang indah dengan hasil yang mewah,
: Daripada keturunan Yan dan Huang, menjuarai Asia Timur;
: Jangan berputus asa, jangan ketinggalan,
: Harumkan nama bangsa, pupuk perpaduan.
: Membina negara bukanlah mudah, maka ingatlah mereka yang membentukkannya,
: Mengekalkannya juga bukanlah mudah, maka janganlah berfikiran singkat!
: Dengan satu hati dan satu jiwa, mencapai wawasan dari awal hingga akhir,
: Langit biru, mentari putih, dan bumi nan merah!
: Dengan satu hati dan satu jiwa, mencapai wawasan dari awal hingga akhir,
: Langit biru, mentari putih, dan bumi nan merah!
Helaian muzik


\header {
tagline = ""
title = "國 旗 歌"
composer = ""
}
\score {
\relative c' {
\time 4/4
\tempo " 莊嚴行板"
\set Score.tempoHideNote = ##t
\tempo 4 = 82
e4^\f c8.( e16) g4 g | c b8.( a16) a4 g | a g g e8.( c16) | f8. \noBeam f16 e4 d2 | \break
e4 c8. d16 e4 g | c b8. a16 a4 g | a g g f8( e) | d8. \noBeam e16 d4 c2 | \break
\set Score.tempoHideNote = ##t
\tempo 4 = 80
d4.^\mf e8 f4 f | a a8. \noBeam a16 g8.( f16) e4 | e4.^\
Pautan luar

* Upacara penaikan bendera di Sukan Asia ke-16

Kategori:Lagu kebangsaan
Amar Sonar Bangla

Amar Sonar Bangla (, "Benggala Emasku") ialah lagu kebangsaan Bangladesh. Senikata lagu ini merupakan sebahagian daripada suatu lagu asal setajuk lebih panjang dikarang Rabindranath Tagore pada 1905 manakala iramanya saduran suatu lagu Baul bertajuk Ami Kothay Pabo Tare () gubahan Gagan Harkara dalam tala Dadra.

Istilah sonar serapan Sanskrit सुवर्ण suvarṇa bermaksud 'keemasan' boleh merujuk kepada nilai negara Bangladesh yang sangat berharga seakan emas ataupun kepada warna kuningan sawah padi sebelum dituai.
Lirik
Rujukan
Pautan luar

* Bangladesh: Amar Sonar Bangla - Audio lagu kebangsaan Bangladesh, informasi dan lirik


Kategori:Lagu kebangsaan
SAJI

Majalah SAJI merupakan sebuah majalah berbahasa Melayu yang diterbitkan di Malaysia. Ia diterbitkan secara bulanan.

Majalah Saji mengkhusus dalam berita perkembangan dalam industri permakanan. Membincangkan mengenai masakan dan hidangan.

Majalah Saji merupakan majalah khusus untuk masakan dan diterbitkan secara bulanan. "Resipi bulanan berinformasi" merupakan motto bagi majalah ini. Majalah ini juga diedarkan di negara-negara jiran seperti Negara Brunei Darussalam dan Singapura.

Majalah ini berharga RM5.50 di Semenanjung Malaysia, RM7.00 di Sabah/Sarawak, B$4.00 di Negara Brunei Darussalam dan S$4.00 di Singapura. Ia diterbitkan oleh Utusan Karya Sdn Bhd, iaitu anak syarikat Kumpulan Utusan.
Pautan luar

* Laman rasmi Majalah SAJI

Saji
Kategori:Majalah bahasa Melayu
Mastika

Mastika ialah majalah berbahasa Melayu yang diterbitkan secara bulanan di Malaysia. Mastika ialah majalah tertua di Malaysia. Ia mula diterbitkan pada 1 Jun 1941 di Singapura dan menjadi majalah pertama terbitan Utusan Melayu Press. Penerbitan bercetaknya telah berakhir dengan isu terakhir diterbitkan pada November 2018. Bermula 2021, Mastika diterbitkan secara digital menerusi laman berita Utusan TV
Perkembangan

Pada awal penerbitannya, Mastika membawa unsur pendidikan. Kemudian pada pertengahan 1990-an, ia mula menonjolkan konsep misteri dan seram. Pada awal penerbitannya, Mastika diterbitkan dalam tulisan jawi. Walau bagaimanapun, ia beralih kepada tulisan rumi mengikuti trend penerbitan majalah-majalah lain di Singapura yang berlaku akhir tahun 1960.

Penerbitan Mastika pernah tergendala akibat Perang Dunia Kedua. Namun berjaya diterbitkan semula di Singapura pada November 1946. Pada Februari 1959, Mastika mula diterbitkan di Kuala Lumpur kerana Syarikat Utusan Melayu Press yang berpusat di Singapura telah berpindah ke Kuala Lumpur.

Majalah ini mendapat sambutan hangat masyarakat pada sekitar akhir tahun 1990-an dan awal 2000-an apabila menukar tema penulisan artikel majalah daripada kisah berkenaan politik dan hal semasa kepada kisah-kisah human interest. Sehingga tahun 2007 majalah ini telah memegang rekod jualan tertinggi selama sepuluh tahun berturut-turut. Setakat 2016, majalah Mastika memegang rekod sebagai majalah tertua dan tertinggi edarannya di Malaysia.
Kepimpinan

Di sepanjang penerbitannya, Mastika telah dikemudi dan diperkemas oleh beberapa orang tokoh. Pengarang pertamanya ialah Abdul Rahim Kajai. Beberapa tokoh lain tukuh menjadi pengarang dan penyunting antaranya Abdul Samad Ismail, Munir Ghazali, A. Samad Said dan Zainol Fakir.
Penerbitan

Mastika pada awalnya ialah satu unit majalah di bawah Utusan Melayu (M) Berhad. Kemudian ia telah ditempatkan bernaung di bawah Utusan Karya Sdn Bhd, anak syarikat Utusan Melayu Berhad bersama-sama dengan majalah lain. Permit penerbitannya dipegang oleh Utusan Binders Sdn Bhd. Penutupan besar-besaran Kumpulan Utusan pada 2018 telah menyaksikan penamatan penerbitan Mastika pada November 2018. Walau bagaimanapun, permit penerbitannya kekal dipegang oleh Utusan Binders dan bermula 2021, ia telah diserap dalam Utusan TV secara dalam talian.
Pautan luar

* Laman Web Utusan Karya : Mastika
Rujukan

Mastika
Kategori:Majalah bahasa Melayu
Al-Islam

Majalah Al Islam adalah majalah berunsur Islam yang diterbitkan oleh Utusan Karya Sdn Bhd, anak syarikat Utusan Melayu (Malaysia) Sdn Bhd.

Majalah ini di bawah kelolaan Astora Jabat.
Lihat juga

* Kontroversi majalah al Islam 2009
Pautan luar

* https://web.archive.org/web/20000903032821/http://mindarakyat2.tripod.com/arkib_baru/i2000_0147.htm
* https://web.archive.org/web/20011015082427/http://mindarakyat2.tripod.com/arkib_baru/i2000_0082.htm
* Laman Al-Islam
* Portal e-Fatwa mengenai Astora Jabat

Kategori:Majalah Islam diterbitkan di Malaysia
Kategori:Majalah bahasa Melayu
Majalah Pemikir

Majalah Pemikir adalah majalah berkenaan hal-ehwal semasa yang diterbitkan di Malaysia. Majalah Pemikir adalah keluaran penerbitan Utusan Karya Sdn Bhd.

Pemikir mengemukakan isu-isu khusus dalam arena tempatan dan antarabangsa, rencana-rencana eksklusif dari jurnal luar negara, ucapan-ucapan penting mengenai isu-isu semasa, makalah tentang ekonomi, dasar awam dan sosial, serta hubungan antarabangsa dan dasar luar, sejarah, sains dan teknologi.
Pautan luar

* http://www.utusankarya.com.my/index.php?ch=12


Kategori:Majalah di Malaysia